fr es hu en hu hu hu hu hu hu hu hu hu hu hu hu hu hbs_lat en pt pl tr en hu hu hu hu hu hu hu hu hu hu hu hu hu hu hu hu hu ca sk hu hu hu hu hu hu hu hu hu hu hu hu hu hu hu hu hu hu hu en de hu hu hu hu hu hu hu en
BOIRON HOMEOPÁTIA | Cédrus Patika
A HÓNAP GYÓGYSZERTÁRA – Cédrus Patika, Budapest
Interjúalany neve, titulusa: Jancsa Tiborné dr., szakgyógyszerész
A hónap patikája rovatot annak érdekében indítottuk el, hogy honlapunk látogatói széles körben informáltak legyenek arról, hol férhető hozzá lakókörzetükben a homeopátiás szerek széles vertikuma. A sorozat keretében egy rövid interjút olvashatnak egy-egy olyan gyógyszertár vezetőjével, ahol nemcsak a homeopátiás szerek kaphatók, de egyénre szabott szaktanácsadásra is számíthatnak az érdeklődők.
Boiron (továbbiakban B.): Mióta tart homeopátiás gyógyszereket a tárájában?
Jancsa Tiborné (továbbiakban J.T.): Patikánk Pesterzsébet első magán alapítású gyógyszertára, amit 1992-ben nyitottunk családi támogatással. Nagy örömünk, hogy már tizennyolc éve töretlen a betegeink felől érkező szeretet, ami nélkül lehetetlen lett volna az idei “felnőtté válás”. Vásárlóink igen nagy százaléka ugyanis a kezdetektől fogva hűséges hozzánk, és ezt azért érzem fontosnak megemlíteni, mert csak egy ilyen hosszútávú együttműködésen alapuló kapcsolat teremti meg azt a bizalmi légkört, amiben a betegek jószívvel fogadják a feléjük irányuló szakemberi tanácsokat. Tudjuk, hogy a mai homeopátiás gyógyítás esetében ez a megállapítás még inkább igaz, hiszen ismerjük a homeopátiát kezdetben övező ellenállást és kétkedő légkört. Nehéz visszaemlékezni, hogy mikor tört meg a jég és mikor váltak ezek a szelíd szerek a gyógyszertár mindennapos “repertoárjának” elengedhetetlen részeivé, de a hozzánk járó anyukák nyitottsága volt talán az első, ami elindította az azóta is töretlen folyamatot.
B: Hogyan került kapcsolatba a homeopátiával? Mi győzte meg annak hatásosságáról?
J.T: Pont az előbb említett kismamák, anyukák, valamint a természetesebb gyógyulást kereső páciensek voltak az elsők, akik ráirányították a figyelmünket a homeopátia létjogosultságára és indítottak el minket a közelebbi és részletesebb megismerés útján. Én 2000 decemberében szereztem meg homeopátiás diplomámat, de büszkék vagyunk arra is, hogy a patika valamennyi dolgozója rendelkezik homeopátiás ismeretekkel. Természetesen ahogy a puding próbája az evés a “kis fehér golyók” próbája is az volt, vajon pozitív visszajelzéseket kapunk-e majd róluk, és mivel több ízben többen is beszámoltak a hatásosságukról, így mi is egyre bátrabban mertük ajánlani őket. Nagyon kedvező eredményeket értünk el gyerekek esetében, különböző bőrelváltozások gyógyításánál, a már többször említett kismamák akut (pl. megfázás, köhögés stb.) és terhességgel kapcsolatos problémáiban. Magam is fejfájós vagyok, ezért sosem hiányozhat a kistáskámból a belladonna, ami sok esetben bizonyult az egyetlen hatásos megoldásnak.
B: Hogyan látja a gyógyszerész szerepét a homeopátiás gyógyítás folyamatában?
J.T: Nem minden esetben helyes magatartás, de vitathatatlan tény, hogy a gyógyszertár az első állomás, ahol a beteg egészségügyi dolgozóval találkozik. A gyógyszertár és az ott dolgozó gyógyszerészek és asszisztensek az elsők, akiknek elmondják tüneteiket és hagyományos gyógyszerekkel kapcsolatos kérdéseiket. Nincs ez másként a homeopátiás gyógyszerek esetében sem, ezért a velünk megosztott információ alapján fel kell tudnunk mérni, hogy ajánljunk-e mi egy általunk helyesnek tartott szert, vagy irányítsuk-e őt homeopata orvoshoz. Fontos felhívni még a figyelmet az ezekre a szerekre vonatkozó általános szabályokra, amivel szerencsére a legtöbben már tisztában vannak.
B: Tapasztalatai szerint, mi a homeopátia alkalmazásának legnagyobb előnye?
J.T: Számos köztudott előnye van a homeopátiának, amit talán még a laikusok is jól ismernek, például, hogy mellékhatás mentes, a szervezet öngyógyító mechanizmusát aktiválja, gyerekek és kismamák is biztonságosan szedhetik stb., ezért ezekről nem szeretnék részletesebben beszélni. Inkább abban látom hatalmas előnyét és legnagyobb érdemét, hogy bebizonyította, a természetközelibb, holisztikus szemléletet követő terápiáknak is lehet létjogosultsága a modern kor orvoslásában. A homeopátia előretörése más alternatív gyógymódok előtt is megnyitotta az utat és felhívta a figyelmet a szervezet mint egység figyelembevételére és a túlzott öngyógyszerelés helytelenségére. Fontos azonban kiemelni a hagyományos orvoslás megkérdőjelezhetetlen szerepét is és azt, hogy komplikáltabb esetben mindig az orvos hivatott dönteni ill. javaslatot tenni a páciens számára a leginkább kedvező terápiáról.
B: Ön szerint minek köszönheti népszerűségét a homeopátia egyre több országban?
J.T: Az utóbbi időben világszerte általános igény mutatkozik a természetesebb életmód és ezzel együtt a szelídebb gyógymódok után is, amiket kevésbé érzünk drasztikusnak és veszélyesnek. Az “Az vagy, amit megeszel” bölcsességet akár átfogalmazhatnánk úgy is, hogy “Az vagy, amit beveszel”. Szerencsére egyre többen felismerik az e mögött rejlő igazságot és próbálnak helyesebb életformát kialakítani. Hiszen a WHO felméréseiből is tudjuk, hogy az egészségünket leginkább befolyásoló tényező nem az orvosi ellátás színvonala, de még csak nem is a genetikai háttér, hanem maga az ÉLETVITEL! A homeopátiás gyógyszerek ehhez a kedvező folyamathoz adnak lehetőséget annak, aki nem a “beveszem és azonnal gyógyuljak meg”, hanem a “probléma gyökerét szeretném megoldani” elvét követik.
link az eredeti cikkre: http://www.boiron.hu
Cím: Budapest XX. kerület
Nyáry Pál utca 101.
Internetes és telefonos rendelés feltételei
© 2016 All rights reserved. - sitebuild and design by netDesign